इन गांवों में एक समस्या पहले भी थी दबंग, दूसरी जाति के लोगों को अपने श्मशान में शव जलाने की इजाज़त नहीं देते थे. ऐसे में उम्मीद थी कि सरकारी सहयोग से शमशान बनेंगे तो ये दिक्कत दूर होगी लेकिन भ्रष्टाचार ने इस उम्मीद पर भी पानी फेर दिया. सिंहवासा से सेतरीलाल का कहना है कि सरपंच, सेक्रेट्री पैसे खा गये. पत्थर की लड़ियां लगा गये. हम पूछते हैं तो लड़ते हैं. हम यहां मुक्तिधाम में जाते हैं तो सिंहवासा के यादव कहते हैं, यहां मत जलाना. सेतरीलाल नाराज़ हैं, पहले तो गांव के दबंग यादव श्मशान में शव नहीं जलाने देते थे, अब मुक्तिधाम बन गया तो आधा-अधूरा.